Sairamas
Sairamas (kaz. Сайрам) – gyvenvietė pietinėje Kazachstano dalyje, Pietų Kazachstano srityje, prie Aryso ir jo intako Sairam Su, 10 km į rytus nuo Šymkento centro; nuo 2014 m. – Šymkento miesto dalis. Beveik visi gyventojai – uzbekai. Išlikę daug tradicinės architektūros, paminklinių statinių, būdingas miesto išplanavimas. Yra X a. minaretas, miesto vartai, keletas mečečių ir mauzoliejų.